10. การควบคุมภายใน

บริษัทฯ ได้ให้ความสำคัญต่อการควบคุมภายใน
โดยกำหนดให้ทุกหน่วยงานยึดถือแนวปฏิบัติที่ดีในการกำหนดควบคุมภายใน สำหรับการดำเนินงาน
คณะกรรมการบริษัทฯ
ได้แต่งตั้งคณะกรรมการตรวจสอบทำหน้าที่ในการสอบทานให้บริษัทมีระบบการควบคุมภายในที่เพียงพอเหมาะสมกับการดำเนินธุรกิจ
มีระบบบัญชีและรายงานทางการเงินที่มีความถูกต้องเชื่อถือได้ รวมทั้งปฏิบัติตามกฎหมาย ระเบียบ
ข้อบังคับของบริษัท
โดยคณะกรรมการตรวจสอบมีความเป็นอิสระในการตรวจสอบและประเมินประสิทธิภาพของระบบการควบคุมภายใน
ทั้งนี้ได้มีการพิจารณาว่าจ้างผู้ตรวจสอบภายในจากภายนอก
ซึ่งรายงานผลการตรวจสอบต่อคณะกรรมการตรวจสอบตามแผนการปฏิบัติงานที่ได้รับอนุมัติไตรมาสละ
1 ครั้ง โดยในการประชุมคณะกรรมการของบริษัท ครั้งที่ 2/2552 เมื่อวันที่ 19 กุมภาพันธ์ 2552
โดยมีกรรมการตรวจสอบทั้ง 3 ท่านเข้าร่วมประชุม
คณะกรรมการตรวจสอบได้ประเมินความเพียงพอและความเหมาะสมของระบบการควบคุมภายใน
รวมทั้งซักถามข้อมูลจากฝ่ายบริหารก่อนการประเมินระบบการควบคุมภายในของบริษัทประจำปี 2551
ตามมาตรฐาน COSO ซึ่งพอสรุปสาระสำคัญได้ดังนี้

ด้านสภาพแวดล้อมขององค์กร
มีการจัดโครงสร้างองค์กรและกำหนดขอบเขตอำนาจหน้าที่ของคณะกรรมการ ผู้บริหารและพนักงาน
รวมทั้งมีการจัดทำแผนงานและงบประมาณเพื่อเป็นกรอบและทิศทางในการดำเนินงาน
มีการกำหนดดัชนีชี้วัดการดำเนินงานของพนักงานเพื่อให้การดำเนินงานเป็นไปตามเป้าหมาย

ด้านการบริหารความเสี่ยง มีการจัดลำดับความเสี่ยง ประเมินสถานการณ์
ระบบการรายงานและติดตามผลการบริหารความเสี่ยง เพื่อลดหรือขจัดความเสี่ยงในด้านต่างๆ
โดยคณะกรรมการบริหารของบริษัท

ด้านการควบคุมการปฏิบัติงานของฝ่ายบริหาร
มีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดวิธีการเข้าทำธุรกรรม กับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องไว้อย่างชัดเจน

ด้านระบบสารสนเทศและการสื่อสารข้อมูล ดำเนินการใช้โปรแกรม ERP (Enterprise
Resource Planning) เพื่อเสริมประสิทธิภาพในการวางแผนการใช้ทรัพยากร
ส่งผลดีต่อการวางแผนการผลิต การกระจายและขนส่งสินค้าได้อย่างรวดเร็วและแม่นยำ
รวมทั้งจะได้สารสนเทศที่สำคัญนำมาใช้ประโยชน์ในการวางแผน การควบคุม การวิเคราะห์
และการตัดสินใจในการดำเนินธุรกิจ รวมทั้งบริษัทฯ
ได้จัดให้มีระบบสารสนเทศและช่องทางการสื่อสารทั้งภายในและภายนอกองค์กรที่มีความเหมาะสม
เพื่อให้ทุกฝ่ายที่เกี่ยวข้องได้รับข้อมูลถูกต้อง ทันเวลา

ด้านระบบการติดตาม
การมีระบบข้อมูลที่ดีและทันกาลทำให้ฝ่ายบริหารและคณะกรรมการบริษัทสามารถติดตามรายการทางบัญชีได้อย่างมีประสิทธิภาพ
ควบคู่ไปกับการที่ฝ่ายตรวจสอบภายในทำการตรวจปฏิบัติอย่างต่อเนื่องตลอดทั้งปี
ทั้งการตรวจแนะนำและตรวจติดตามในหน่วยงานที่เคยรับการตรวจสอบไปแล้วเพื่อผลการปฏิบัติที่มีประสิทธิภาพ

ด้านการใช้ข้อมูลภายใน มีข้อกำหนดให้กรรมการ ผู้บริหาร
และเจ้าหน้าที่ผู้มีส่วนล่วงรู้ข้อมูลภายในต้องรายงานการได้มาหรือจำหน่ายไปซึ่งหลักทรัพย์ของบริษัท
และห้ามกระทำการใดๆ
อันเป็นการแสวงประโยชน์ส่วนตนจากข้อมูลภายในที่ตนล่วงรู้ก่อนการเปิดเผยต่อสาธารณชน

การสอบทานการควบคุมภายในและความเห็นของคณะกรรมการตรวจสอบร่วมกับคณะกรรมการบริษัท
ในรอบปีที่ผ่านมา คณะกรรมการตรวจสอบได้สอบทานงบการเงิน ระบบการควบคุมภายในปรากฏว่า
ไม่พบประเด็นปัญหาหรือข้อบกพร่องที่เป็นสาระสำคัญ โดยภาพรวมสรุปได้ว่า บริษัทฯ
มีระบบควบคุมภายในที่มีประสิทธิผลเหมาะสมเพียงพอ
ซึ่งสอดคล้องกับความเห็นของผู้สอบบัญชีของริษัทฯ ปรากฏตามรายงานของคณะกรรมการตรวจสอบ
และรายงานจากสอบบัญชีรับอนุญาต

[]

รายงานของคณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบรวม 3 ท่าน โดยกรรมการทั้ง 3
ท่านมีคุณสมบัติครบถ้วนตามประกาศของตลาดหลักทรัพย์ ฯ
คณะกรรมการตรวจสอบได้ปฏิบัติหน้าที่ตามขอบเขตหน้าที่
และความรับผิดชอบที่ได้รับมอบหมายจากคณะกรรมการบริษัท ในรอบปี 2551
คณะกรรมการตรวจสอบได้จัดการประชุมรวม 4 ครั้ง
และคณะกรรมการตรวจสอบทุกท่านได้เข้าร่วมประชุมอย่างพร้อมเพรียงกันทุกครั้ง
ได้ประชุมร่วมกับผู้บริหารที่เกี่ยวข้อง ผู้ตรวจสอบภายใน และผู้สอบบัญชี
ได้เข้าร่วมประชุมในวาระที่เกี่ยวข้อง
ผลการสอบทานของคณะกรรมการตรวจสอบมีสาระสำคัญสรุปได้ดังนี้

การจัดทำงบการเงิน
คณะกรรมการตรวจสอบได้สอบทานงบการเงินรายไตรมาสและงบการเงินประจำปี
ร่วมกับฝ่ายบริหารและผู้สอบบัญชี พบว่ารายงานทางการเงินของบริษัทฯ
ได้จัดทำอย่างถูกต้องเป็นไปตามมาตรฐานการบัญชีที่รับรองโดยทั่วไป
โดยไม่มีการแก้ไขข้อมูลในส่วนที่เป็นสาระสำคัญที่มีผลกระทบต่องบการเงิน
มีการเปิดเผลข้อมูลอย่างเพียงพอ ครบถ้วนและเชื่อถือได้

ระบบการควบคุมภายใน
คณะกรรมการตรวจตรวจสอบได้สอบทานความเพียงพอของระบบการควบคุมภายในจากรายงานการตรวจสอบของบริษัทฯ
รายไตรมาส มีความเห็นว่าบริษัทมีการควบคุมภายในเหมาะสมเพียงพอกับสภาพธุรกิจที่ดำเนินอยู่
และมีประสิทธิผล

การทำรายการระหว่างกัน คณะกรรมการตรวจสอบได้สอบทานการ
เปิดเผยข้อมูลกรณีเกิดรายการที่เกี่ยวโยงกัน
หรือรายการที่อาจขัดแย้งทางผลประโยชน์ให้ถูกต้องครบถ้วน
ผลการสอบทานพบว่ารายการระหว่างกันได้ดำเนินการอย่างสมเหตุสมผล
เป็นไปตามเงื่อนไขธุรกิจการค้าปกติทั่วไป ได้ดำเนินการตามหลักเกณฑ์ของกฎหมายที่เกี่ยวข้อง
และคำนึงถึงประโยชน์ของผู้ถือหุ้น

การดำเนินการของฝ่ายตรวจสอบภายใน
คณะกรรมการตรวจสอบได้พิจารณาแผนงานการตรวจสอบประจำปีและสอบทานรายงานผลการตรวจสอบรวมทั้งการประเมินผลการควบคุมภายใน
จากผลงานผู้ตรวจสอบภายในที่ว่าจ้างจากภายนอกซึ่งได้รับการแต่งตั้งจากคณะกรรมการบริษัทฯ
เพื่อให้มั่นใจว่าการควบคุมภายในมีประสิทธิภาพเพียงพอกับระดับความเสี่ยงที่ยอมรับได้
และเหมาะสมกับสภาพแวดล้อมที่เปลี่ยนแปลงไป

การพิจารณาคัดเลือกและเสนอแต่งตั้งผู้สอบบัญชี โดยเสนอ นายพจน์ อัศวสันติชัย หรือ นายพิชัย
ดัชณาภิรมย์ หรือ นางสาว จันทรา ว่องศรีอุดมพร แห่งบริษัท สอบบัญชีธรรมนิติ จำกัด
เป็นผู้สอบบัญชี ประจำปี 2552 ต่อคณะกรรมการบริษัท เพื่อขออนุมัติต่อที่ประชุมผู้ถือหุ้น
เนื่องจากการปฏิบัติงานที่ผ่านมาของสำนักงานสอบบัญชีดังกล่าวอยู่ในเกณฑ์มาตรฐานในวิชาชีพ

นอกจากนี้
คณะกรรมการตรวจสอบได้ให้ความสำคัญในการสอบทานให้บริษัทปฏิบัติตามกฎหมายของตลาดหลักทรัพย์และกฎหมายอื่นที่เกี่ยวข้อง
ทั้งนี้
คณะกรรมการตรวจสอบได้รายงานผลการประชุมทุกครั้งให้คณะกรรมการบริษัทพิจารณาและรับทราบ
อย่างต่อเนื่อง เพื่อนำข้อคิดเห็น ข้อเสนอแนะ ไปปรับปรุงและแก้ไข อย่างเหมาะสมต่อไป

  -----------------------------------------------------------------------
  วันที่ 5 มีนาคม 2552

  ในนามคณะกรรมการตรวจสอบ

  (นายบรรเลง ศรนิล)

  ประธานคณะกรรมการตรวจสอบ
  -----------------------------------------------------------------------